《除夕雉臬署斋对酒作》
清代·李文秀

青阳市惠泽，万物咸昭苏。足信天地心，未定荣与枯。

嗟予宰剧天，三岁颇勤劬。戴星急公程，饮水志不渝。

虽无赫赫功，父老则已孚。燕蓟北鄙人，赋性原拙愚。

幸得逭罪戾，寒梅照冰壶。冉冉星纪流，兹岁又告除。

逋债苦煎迫，家人相嗟吁。解颜慰童孺，何用此区区。

枉道不可为，前贤有令模。不见冱寒尽，春风吹衣裾。

作者简介：李文秀，字奎瞻，易州人。贡生，官如皋知县。有《楚吴偶吟》。